Blaze7451/Wiki-th-20250601 huggingface dataset:
หริหราลัย

หริหราลัย (ហរិហរាល័យ) เป็นเมืองโบราณและเป็นเมืองหลวงของอาณาจักรขอม ตั้งอยู่ใกล้เสียมราฐ ประเทศกัมพูชา ปัจจุบัน สิ่งที่เหลืออยู่ของเมืองคือซากปรักหักพังของปราสาทหลายแห่ง ได้แก่ ปราสาทพระโค ปราสาทบากอง และปราสาทโลเลย60353–357

**นิรุกติศาสตร์**
ชื่อ "หริหราลัย" มาจากชื่อของพระหริหระ เทพเจ้าในศาสนาฮินดูที่โดดเด่นในยุคก่อนเมืองพระนครของกัมพูชา ชื่อ "พระหริหระ" ประกอบด้วย "หริ" (หนึ่งในนามของพระวิษณุที่อยู่ในพระวิษณุสหัสรนาม) และ "หระ" (หมายถึงพระอิศวร)

**ประวัติศาสตร์**
ปลายคริสต์ศตวรรษที่ 8 พระเจ้าชัยวรมันที่ 2 ได้พิชิตดินแดนอันกว้างใหญ่ใกล้กับโตนเลสาบ อย่างน้อยที่สุดในช่วงเวลานี้ พระองค์ได้ตั้งเมืองหลวงของพระองค์ที่หริหราลัย98 อย่างไรก็ตาม เมื่อพระองค์ประกาศพระองค์เป็นกษัตริย์ของประเทศในปี ค.ศ. 802 พระองค์ไม่ได้เลือกหริหราลัยเป็นเมืองหลวง แต่เลือกมเหนทรบรรพตบนที่ราบสูงพนมกุเลนเป็นเมืองหลวง ต่อมา พระองค์ย้ายกลับเมืองหลวงไปยังหริหราลัย ที่ซึ่งพระองค์เสด็จสวรรคตในปี ค.ศ. 835
พระเจ้าชัยวรมันที่ 2 ถูกสืบราชบัลลังก์ต่อมาโดยพระเจ้าชัยวรมันที่ 3 และต่อมาโดยพระเจ้าอินทรวรมันที่ 1 ซึ่งเป็นผู้สร้างปราสาทบนภูเขาที่เรียกว่าปราสาทบากอง และการสร้างบารายอินทราทาทากะจนสำเร็จ

**อ้างอิง**
 Freeman, Michael and Jacques, Claude. Ancient Angkor. River Books. 2006. 974-8225-27-5.- Falser, Michael. The Pre-Angkorian Temple of Preah Ko. A Sourcebook of the History, Construction and Ornamentation of the Preah Ko Style. White Lotos Publication. Bangkok 2006. (200 pages, 974-480-085-2)

**เชิงอรรถ**
หมวดหมู่:จังหวัดเสียมราฐ
หมู่เกาะลามู

หมู่เกาะลามู เป็นหมู่เกาะซึ่งตั้งอยู่ในมหาสมุทรอินเดีย ใกล้บริเวณชายฝั่งตะวันออกเฉียงเหนือของประเทศเคนยา มีเมืองสำคัญได้แก่เมืองลามู (Lamu) และเมืองคีอุนกา (Kiunga) อยู่ในเขตการปกครองของเทศมณฑลลามู จังหวัดโคสต์ ประกอบไปด้วยเกาะขนาดใหญ่ ได้แก่ เกาะปาเต เกาะมันดา และเกาะลามู นอกจากนี้ยังมีเกาะขนาดน้อย คือ เกาะคิวายู ซึ่งขึ้นอยู่กับแหล่งสงวนธรรมชาติทางทะเลคีอุนกา (Kiunga Marine National Reserve)
หมู่เกาะแห่งนี้เป็นที่ตั้งของแหล่งโบราณคดีที่สำคัญหลายแห่ง เช่น เมืองตักวา (Takwa) และเมืองมันดา (Manda) บนเกาะมันดา และเมืองชันกา (Shanga) บนเกาะปาเต ซึ่งปัจจุบันมีการขุดค้นทางโบราณคดีบ้างแล้ว อันจะเกิดประโยชน์ต่อการศึกษาประวัติศาสตร์และวัฒนธรรมของชาวสวาฮีลี
ในชุมชนบนเกาะมีมุขปาฐะ เล่าเรื่องราวของกองเรือสินค้าของเจิ้ง เหอ ซึ่งจมลงใกล้เกาะลามูเมื่อ ค.ศ. 1415 ชาวจีนผู้รอดชีวิตได้ตั้งถิ่นฐานบนเกาะและสมรสกับหญิงท้องถิ่น เรื่องราวดังกล่าวได้รับการพิสูจน์ จากการค้นพบโบราณวัตถุที่เชื่อมโยงและสนับสนุนมุขปาฐะ และมีการตรวจดีเอ็นเอของประชาชนบนเกาะซึ่งพบว่าชาวเกาะบางคนมีบรรพบุรุษเชื้อสายจีนจริงp=11

**ระเบียงภาพ**
ไฟล์:Donkey Loaded.jpg|การสัญจรในเมืองลามู
ไฟล์:Lamu coast.jpg|ชายฝั่งทะเลบนเกาะลามู
ไฟล์:Takwa Ruins Wudu 2011.jpg|พื้นที่อาบน้ำละหมาด (วุฎูอ์) ที่เมืองตักวา มีชามกระเบื้องแบบจีนประดับอยู่
ไฟล์:Siyu Fort, Pate Island.jpg|ป้อมซียู บนเกาะปาเต

**อ้างอิง**
หมวดหมู่:หมู่เกาะลามู
หมวดหมู่:กลุ่มเกาะในประเทศเคนยา
เดินเม

ไฟล์:20121020 exterior of Yeni Mosque Thessaloniki Greece.jpg|thumb|มัสยิดเยนี เมืองเทสซาโลนีกี สร้างโดยชาวเดินเมในยุคจักรวรรดิออตโตมัน
เดินเม (Dōnme, دونمه,  Dönme) คือกลุ่มชาวยิวสะบาโตผู้หลบซ่อนในจักรวรรดิออตโตมัน แม้ภายนอกพวกเขาเข้ารีตศาสนาอิสลาม แต่ก็ยังคงรักษาระบบความเชื่อแบบยิว และปฏิบัติตนตามคับบาลาห์อย่างลับ ๆ พวกเขามีศูนย์กลางอยู่ที่เมืองเทสซาโลนีกี โดยมีศาสนสถานคือมัสยิดเยนี (Yeni Cami) เป็นศูนย์รวมจิตใจของชาวเดินเมประจำเมืองดังกล่าว
การนับถือศาสนาอิสลามของชาวยิวกลุ่มนี้เกิดขึ้น หลังจากซับบาไท เซวี (שַׁבְּתַי צְבִי)  รับบีชาวยิวเซฟาร์ดี อ้างตนว่าเป็นเมสสิยาห์ของชาวยิว  ทำให้มีสาวกคอยติดตามอยู่เป็นจำนวนมาก และในเวลาต่อมาเขาถูกรัฐบาลออตโตจับกุมตัว และให้เลือกระหว่างการถูกประหารชีวิต หรือยอมเปลี่ยนไปนับถือศาสนาอิสลาม เซวีแสร้งทำเป็นเลื่อมใสศรัทธาในศาสนาอิสลามและเปลี่ยนศาสนาเพื่อเลี่ยงโทษประหาร  ด้วยเหตุนี้ชาวยิวสะบาโตส่วนหนึ่งจึงยอมเข้ารีตเป็นมุสลิม จึงถูกเรียกว่า เดินเม อันเป็นภาษาตุรกี แปลว่า "ผู้ละทิ้งความเชื่อ" กระนั้นพวกเขายังนับถือและปฏิบัติศาสนกิจแบบชาวยิวอย่างลับ ๆ หลังการแลกเปลี่ยนประชากรระหว่างกรีซกับตุรกีใน ค.ศ. 1925 ชาวเดินเมจึงโยกย้ายออกไปจากเมืองเทสซาโลนีกี ชาวยิวสะบาโตบางส่วนยังคงอาศัยอยู่ในประเทศตุรกีจนถึงคริสต์ศตวรรษที่ 21 ในฐานะลูกหลานของชาวเดินเม
ปัจจุบันไม่มีข้อมูลจำนวนประชากรชาวเดินเมหรือจำนวนคนที่เรียกตนเองด้วยชื่อดังกล่าว แม้จะมีลูกหลานบางคนยังอาศัยอยู่ในย่านเทชวีกีเย ในเมืองอิสตันบูลก็ตาม พวกเขามีสุสานเป็นของตนเอง เรียกว่าสุสานบึลบึลเดเร (Bülbüldere Mezarlığı) หรือสุสานชาวซาโลนีกา (Selanikliler Mezarlığı)
หลังการก่อตั้งประเทศอิสราเอลขึ้นใน ค.ศ. 1948 มีชาวเดินเมเพียงไม่กี่ครอบครัวที่อพยพไปยังประเทศอิสราเอล ใน ค.ศ. 1994 อิลกาซ โซร์ลู (Ilgaz Zorlu) นักบัญชีชาวตุรกี ที่อ้างว่าตนสืบเชื้อสายเดินเมมาแต่ฝ่ายมารดา ได้เผยแพร่บทความในวารสาร เปิดเผยว่าตนเองมีเชื้อสายเดินเม และได้นำเสนอความเชื่อทางศาสนาอย่างลับของชาวเดินเมp=37 หัวหน้ารับบีแห่งตุรกี และหน่วยทางศาสนาของอิสราเอล ไม่ยอมรับว่าชาวเดินเมเป็นยิว เพราะพวกเขาทิ้งศรัทธาในศาสนายูดาห์มายาวนาน โซร์ลูจึงยื่นคำร้องต่อศาลอิสตันบูลในเดือนกรกฎาคม ค.ศ. 2000 ขอให้เปลี่ยนศาสนาในบัตรประชาชนของตนเองจาก "อิสลาม" เป็น "ยูดาห์" ซึ่งเขาชนะคดีในเวลาต่อมา ต่อมาเบธดิน หรือศาลศาสนายูดาห์ประจำตุรกี ได้ให้การยอมรับว่าเขาเป็นชาวยิวp=42 แต่เนื่องจากพวกเขาไม่ได้รับการยอมรับว่าเป็นยิว ชาวเดินเมจึงไม่มีสิทธิ์ในกฎหมายว่าด้วยการกลับคืน (Law of Return) ของรัฐบาลอิสราเอล

**อ้างอิง**
หมวดหมู่:คำหรือวลีภาษาตุรกี
หมวดหมู่:ชาวตุรกีเชื้อสายยิว
หมวดหมู่:กลุ่มชนที่อ้างว่ามีเชื้อสายยิว
หมวดหมู่:บุคคลจากศาสนายูดาห์ที่เปลี่ยนไปนับถือศาสนาอิสลาม
หมวดหมู่:ศาสนาในประเทศตุรกี
ห้าอธิราช

ห้าอธิราช (五霸) หมายถึงผู้ปกครองที่มีอำนาจโดยเฉพาะอย่างยิ่ง 5 รัฐของจีนในยุควสันตสารทของประวัติศาสตร์จีน (770 ถึง 476 ปีก่อนคริสตกาล) บางครั้งเรียกอีกอย่างหนึ่งว่า "ยุคแห่งอธิราช" ซึ่งเป็นรัฐที่ก่อตั้งขึ้นในช่วงที่ราชวงศ์โจวล่มสลาย

**การออกเสียงและความหมาย**
ในภาษาจีนโบราณ 霸 (p=bà) มีความหมายและการออกเสียงคล้ายกับ 伯 (p=bó) ทั้ง อู่ปา และ อู่ปัว สามารถแปลได้ว่า 'ห้าอธิราช' 五 (อู่) แปลว่า 'ห้า' ตามตัวอักษร แต่ในบริบทของภาษาจีนโบราณยังหมายถึงความสมบูรณ์ด้วย

**ระบบเจ้าอธิราช**
แนวคิดเรื่องความเป็นเจ้าอธิราชเกิดขึ้นจากความอ่อนแอของราชวงศ์โจวตะวันออก ในขณะที่ราชวงศ์ก่อนหน้าคือราชวงศ์โจวตะวันตก ก็เป็นระบบศักดินาเช่นกัน แต่ราชสำนักก็แข็งแกร่งพอที่จะสั่งการให้นครรัฐส่วนใหญ่เชื่อฟังคำสั่ง การสวรรคตของพระเจ้าโจวโยวและการปล้นเมืองหลวงของราชวงศ์โจวเมื่อ 771 ปีก่อนคริสตกาล ทำให้ราชสำนักส่วนกลางไม่สามารถป้องกันได้และสุดท้ายก็ขึ้นอยู่กับการคุ้มครองของรัฐใกล้เคียง

**ห้าอธิราช**
นี่คือรายพระนามห้าอธิราชที่พบบ่อยที่สุดจาก 2 หลักฐาน
รายพระนามจากฉื่อจี้
# ฉีหวนกง (齐桓公)
# ซ่งเซียงกง (宋襄公)
# จิ้นเหวินกง (晋文公)
# ฉินมู่กง (秦穆公)
# ฉู่จฺวังหวัง (楚莊王)
รายพระนามจากซุ่นจื่อ
# ฉีหวนกง
# จิ้นเหวินกง
# ฉู่จฺวังหวัง
# อู๋หวังเหอลู่ (吴王闔閭)
# เยว่หวังโกวเจี้ยน (越王句踐)
เจ้าอธิราชสองพระองค์แรกถูกอ้างถึงอย่างกว้างขวางในแหล่งข้อมูลหลักดังนั้นจึงไม่ค่อยโต้แย้งเพราะฉีหวนกง และจิ้นเหวินกง เองได้รับพระราชทานอย่างเป็นทางการจากกษัตริย์แห่งราชวงศ์โจว เมื่อ 679 ปีก่อนคริสตกาล และ 632 ปีก่อนคริสตกาล ตามลำดับ

**ดูเพิ่มเติม**
 สี่กงจื่อรณรัฐ

**อ้างอิง**
หมวดหมู่:ประวัติศาสตร์จีน
หมวดหมู่:บุคคลในยุคราชวงศ์โจว
พระเจ้าศรีชยนาศแห่งศรีวิชัย

พระเจ้ามหาราชาศรีชยานาสแห่งศรีวิชัย (Sri Jayanas of Srivijaya) เป็นพระเจ้ามหาราชา (จักรพรรดิ) พระองค์แรกของอาณาจักรศรีวิชัยและเป็นผู้ก่อตั้งราชวงศ์ไศเลนทร์ ชื่อของพระองค์ถูกกล่าวถึงในจารึกศรีวิชัย ในปลายศตวรรษที่ 7 ขนานนามว่า “ จารึกสิทธยาตรา “ ซึ่งอธิบายเสด็จพระราชดำเนินอันศักดิ์สิทธิ์ของพระองค์เพื่อไปรับพรและพิชิตดินแดนอาณาจักรใกล้เคียง พระองค์ทรงครองราชย์ในช่วงปลายศตวรรษที่ 7 ถึงต้นศตวรรษที่ 8 ในช่วงระหว่าง พ.ศ. 1214-1245

**พระราชประวัติ**
พระภิกษุอี้จิง พระชาวจีนที่เดินทางมาศรีวิชัยและจำพรรษาอยู่เป็นเวลา 6 เดือน ในปี พ.ศ.1214 รู้สึกประทับใจในความเอื้ออาทร ความเมตตา และได้รับการต้อนรับเป็นอย่างดีจากพระมหากษัตริย์แห่งศรีวิชัย พระมหากษัตริย์ที่กล่าวถึงในบันทึกของพระภิกษุอี้จิง ต่อมาได้รับการเชื่อมโยงกับพระมหากษัตริย์ที่กล่าวถึงในจารึกศรีวิชัย ที่เก่าแก่ที่สุด (พ.ศ.1225) ที่จารึกเนินเขาเคะดูกัน ค้นพบในปาเลาบัง อย่างไรก็ตาม นักประวัติศาสตร์ภายหลังได้ลดการตีความคำจารึกว่าเชื่อมโยงกับบันทึกของพระภิกษุอี้จิง
จารึกเนินเขาเคะดูกัน พ.ศ.1226 กล่าวถึงพระมหากษัตริย์ชื่อ ศรีชยานาส ที่เสด็จพระราชดำเนินไปสิทธยาตรา (เสด็จพระราชดำเนินอันศักดิ์สิทธิ์) โดยทางเรือ พระองค์ออกจาก มินางะทามวัน พร้อมกับทหาร 20,000 นาย มุ่งหน้าไปยัง มาจาป และพิชิตดินแดนอาณาจักรต่างๆ จารึกอื่นๆ บอกถึงการเสด็จพระราชดำเนินไปสิทธยาตราและพิชิตศรีวิชัย และพื้นที่โดยรอบ เช่น จารึกโกตากาปูร์ ที่ค้นพบในเกาะบังกา การังบราฮี ที่ค้นพบในจัมบี และปาลาสปาเซมาร์ที่ค้นพบในภาคใต้ของจังหวัดลัมปุง ทั้งหมดที่กล่าวถึงเหตุการณ์เดียวกัน จารึกทั้งหมดนี้สรุปได้ว่า ศรีชยานาส ได้ก่อตั้งอาณาจักรศรีวิชัย หลังจากเอาชนะอาณาจักรต่างๆ ใน จัมบี ปาเล็มบัง ลัมปุง และบังกา และพระองค์ยังเสด็จพระราชดำเนินไปทำสัมพันธไมตรีทางทหารกับอาณาจักรสุวรรณภูมิ  ที่อาจมีส่วนสนับสนุนจนทำให้อาณาจักรตะรุมนครในชวาตะวันตกเสื่อมโทรม

**อ้างอิง**
หมวดหมู่:อาณาจักรศรีวิชัย
หมวดหมู่:ราชวงศ์ไศเลนทร์
เรือไทยมัจฉาณุ

เรือหลวงมัจฉาณุ (HTMS Matchanu) สามารถหมายถึง- เรือหลวงมัจฉาณุ (ลำที่หนึ่ง) - เป็นเรือในรัชกาลพระบาทสมเด็จพระนั่งเกล้าเจ้าอยู่หัว- เรือหลวงมัจฉาณุ (ลำที่สอง) - เป็นเรือดำน้ำในช่วงกรณีพิพาทอินโดจีนและสงครามแปซิฟิก- เรือหลวงมัจฉาณุ (ลำที่สาม) - เป็นเรือดำน้ำที่มีแบบจากเรือดำน้ำแบบ S26T

**ดูเพิ่ม**
 เรือดำน้ำชั้นมัจฉาณุ
ม
วัดตำหนักพระเจ้าทรงธรรม

วัดตำหนักพระเจ้าทรงธรรม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าเจ้าสนุก อำเภอท่าเรือ จังหวัดพระนครศรีอยุธยา  มีที่ดินตั้งวัดเนื้อที่ 11 ไร่ 2 งาน 89 ตารางวา
วัดตำหนักพระเจ้าทรงธรรม เดิมชื่อว่า วัดตำหนัก เพราะมีตำหนักพระเจ้าทรงธรรมอยู่ใกล้เคียง เรียกอีกนามว่า วัดหลวงพ่อขาว เพราะมีหลวงพ่อขาว ประดิษฐานอยู่ที่วิหาร วัดสร้างขึ้นเป็นวัดตั้งแต่ พ.ศ. 2180 ได้รับพระราชทานวิสุงคามสีมาแล้วในราว พ.ศ. 2190 ต่อมากลายสภาพเป็นวัดร้างได้รับการบูรณะขึ้นมาใหม่อีกครั้ง  กระทรวงศึกษาธิการ  ประกาศยกเป็นวัดมีพระสงฆ์วันที่ 3 มิถุนายน พ.ศ. 2518 วัดมีการบูรณะปฏิสังขรณ์ ได้เริ่มมาตั้งแต่ พ.ศ. 2508 ได้รับพระราชทานวิสุงคามสีมาครั้งหลังเมื่อวันที่ 20 พฤษภาคม พ.ศ. 2548
อาคารเสนาสนะที่สำคัญ ได้แก่ อุโบสถ หอสวดมนต์ กุฏิสงฆ์ จำนวน 5 หลัง เป็นอาคารไม้  ปูชนียวัตถุที่สำคัญ พระประธานในอุโบสถปางมารวิชัย พระพุทธรูปโลหะอีกองค์หนึ่งปางมารวิชัย  ขนาดพระเพลากว้าง 25 นิ้ว และพระอัครสาวก มีกลองย่ำค่ำ ขนาดยาวประมาณ 3 เมตรเศษ เส้นผ่าศูนย์กลางประมาณ 1 เมตรเศษ หลวงพ่อขาวในวิหาร และรูปหล่อสมเด็จพระพุฒาจารย์ (โต พรุหมรัสี) นอกจากนั้นยังมีศาลสมเด็จพระเจ้าทรงธรรม

**รายนามเจ้าอาวาส**
 พระวินัยพร- พระครูพินิจธรรมานุยุค พ.ศ. 2536–

**อ้างอิง**
ตำหนักพระเจ้าทรงธรรม
ดอร์มัน ลอง

ดอร์มัน ลอง แอนด์ โค (Dorman Long & Co) เป็นผู้ผลิตเหล็กในสหราชอาณาจักร ต่อมาได้ขยายไปสู่การสร้างสะพาน ครั้งหนึ่งเคยจดทะเบียนในตลาดหลักทรัพย์ลอนดอน

**ประวัติ**
บริษัทก่อตั้งโดยอาเทอร์ ดอร์มัน และอัลเบิร์ต เดอ ลันด์ลอง เมื่อพวกเขาซื้อกิจการ เวสต์ มาร์ช ไอออน เวิร์คส์ ในปี ค.ศ. 1875 ในคริสต์ทศวรรษ 1920 ดอร์มัน ลองเข้าซื้อกิจการของ Bell Brothers และ Bolckow, Vaughan และเข้าสู่ธุรกิจการก่อสร้างสะพาน ในปี ค.ศ. 1938 เอลลิส ฮันเตอร์ เข้ารับตำแหน่งกรรมการผู้จัดการ และเขายังคงเป็นผู้นำธุรกิจจนถึงปี ค.ศ. 1961
ในปี ค.ศ. 1967 ดอร์มัน ลอง พร้อมกับบริษัทผลิตเหล็กกล้าของอังกฤษอีก 13 แห่งได้กลายมาเป็นบริติชสตีลที่รัฐบาลเป็นเจ้าของ

**อ้างอิง**
หมวดหมู่:บริษัทของสหราชอาณาจักร
หมวดหมู่:บริษัทที่ก่อตั้งในปี พ.ศ. 2418
คิม มิน-แจ (นักฟุตบอล)

คิม มิน-แจ (김민재; 15 พฤศจิกายน ค.ศ. 1996) เป็นนักฟุตบอลอาชีพชาวเกาหลีใต้ที่เล่นตำแหน่งเซ็นเตอร์แบ็คให้กับบาเยิร์นมิวนิคในบุนเดิสลีกาและทีมชาติเกาหลีใต้ เขาเป็นที่รู้จักจากความแข็งแกร่ง การป้องกันที่ดุดัน และความสามารถในการดักทางคู่ต่อสู้

**ประวัติ**
คิมเกิดที่เมืองทงย็อง พ่อแม่ของเขาเป็นอดีตนักกีฬาและพี่ชาย/น้องชายของเขายังเป็นนักฟุตบอลที่เล่นเป็นผู้รักษาประตูให้กับมหาวิทยาลัยมย็องจี
คิมเริ่มต้นอาชีพนักฟุตบอลเยาวชนกับสโมสรฟุตบอลของโรงเรียนประถมทงยอง
ติดทหาร

**เกียรติประวัติ**

**สโมสร**
ช็อนบุกฮุนไดมอเตอส์ - เคลีก 1: 2017, 2018
นาโปลี
*เซเรียอา: 2022-23

**ทีมชาติ**
ทีมชาติเกาหลีใต้ รุ่นอายุไม่เกิน 23 ปี- เอเชียนเกมส์: 2018
ทีมชาติเกาหลีใต้- EAFF Championship: 2019

**อ้างอิง**
หมวดหมู่:กองหลังฟุตบอล
หมวดหมู่:นักฟุตบอลชายทีมชาติเกาหลีใต้
หมวดหมู่:ผู้เล่นสโมสรกีฬาฟุตบอลนาโปลี
หมวดหมู่:ผู้เล่นในเซเรียอา
หมวดหมู่:ผู้เล่นในบุนเดิสลีกา
หมวดหมู่:ผู้เล่นสโมสรฟุตบอลไบเอิร์นมิวนิก
ไอ มาเอดะ (นักพากย์)

ไอ มาเอดะ (Maeda Ai, 19 เมษายน 1975 -) เป็นนักพากย์และนักร้องชาว ญี่ปุ่น เกิดที่เมืองโกเบ จังหวัดเฮียวโงะ สังกัดอาโอนิโปรดักชัน สามีของเธอคือเรียวตาโร โอกิอายุ เป็นนักพากย์เช่นกัน
ชื่อ ไอ มาเอดะ เป็นทั้งชื่อจริงและชื่อที่ใช้ในวงการในฐานะนักพากย์ แต่ในฐานะนักร้องจะใช้ชื่อในวงการว่าAiM นอกจากนี้ยังเป็นนักแต่งเพลงโดยใช้ชื่อว่า ai

**ผลงานพากย์**
 ดิจิมอนแอดเวนเจอร์ (ทาจิกาวะ มิมิ)- กัชเบล (โออุมิ เมงุมิ)- บีต นักล่าอสูร (โปอารา)- Yes! พรีเคียว 5 (มินาซึกิ คาเร็ง)- นูระหลานจอมภูต (เคย์คาอิง ยุระ)

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2518
หมวดหมู่:บุคคลจากโคเบะ
หมวดหมู่:นักร้องเพลงประกอบอนิเมะ
หมวดหมู่:นักพากย์หญิงชาวญี่ปุ่น
แม่แบบ:เรือยกพลขึ้นบกขนาดใหญ่ชั้นเอนดูแรนซ์

~
หมวดหมู่:แม่แบบเรือทหารของสิงคโปร์
หมวดหมู่:แม่แบบเรือทหารของไทย
แม่แบบ:เรือตรวจการณ์ไกลฝั่งชั้นริเวอร์

~
~
หมวดหมู่:แม่แบบเรือทหารของสหราชอาณาจักร
หมวดหมู่:แม่แบบเรือทหารของไทย
โกปาเดลเรย์ รอบชิงชนะเลิศ 2023

โกปาเดลเรย์ รอบชิงชนะเลิศ 2023 เป็นการแข่งขันฟุตบอลรอบชิงชนะเลิศเพื่อตัดสินหาผู้ชนะของโกปาเดลเรย์ ฤดูกาล 2022–23 ซึ่งเป็นฤดูกาลที่ 121 ของโกปาเดลเรย์ ฟุตบอลถ้วยสูงสุดในประเทศสเปน การแข่งขันจัดขึ้นในวันที่ 6 พฤษภาคม ค.ศ. 2023 ที่เอสตาดิโอเดลาการ์ตูฆาในเมืองเซบิยา ระหว่างเรอัลมาดริดกับโอซาซูนา
สำหรับเรอัลมาดริด นี่เป็นการลงสนามนัดชิงชนะเลิศครั้งแรกของพวกเขานับตั้งแต่โกปาเดลเรย์ รอบชิงชนะเลิศ 2014 หลังจากคว้าแชมป์มาแล้ว 19 สมัย โอซาซูน่าจะลงเล่นนัดชิงโกปาเดลเรย์เป็นครั้งที่สองในประวัติศาสตร์ หลังจากแพ้ในโกปาเดลเรย์ รอบชิงชนะเลิศ 2005

**เส้นทางสู้นัดชิงชนะเลิศ**

**นัด**

**รายละเอียดการแข่งขัน**
300px

**หมายเหตุ**

**อ้างอิง**
2023
หมวดหมู่:ฟุตบอลถ้วยสเปนในฤดูกาล 2022–23
หมวดหมู่:โกปาเดลเรย์
หมวดหมู่:นัดการแข่งขันของสโมสรฟุตบอลเรอัลมาดริด
เอ็กซ์คอร์ป

เอ็กซ์คอร์ป (X Corp.) เป็นบริษัทเทคโนโลยีที่ก่อตั้งโดยนักธุรกิจมหาเศรษฐี อีลอน มัสก์ ในปี ค.ศ. 2023 เอกซ์คอร์ปนับเป็นบริษัทผู้สืบทอดของทวิตเตอร์อิงค์ซึ่งเป็นบริษัทในเครือที่ถือหุ้นทั้งหมดของ X Holdings Corp. ซึ่งมัสก์เป็นเจ้าของเอง บริษัทเป็นเจ้าของบริการโซเชียลเน็ตเวิร์กทวิตเตอร์ และได้ประกาศแผนการที่จะใช้เป็นฐานสำหรับบริการอื่น ๆ

**ผลิตภัณฑ์**
เอกซ์คอร์ปเป็นเจ้าของเอ็กซ์ในปัจจุบัน

**หมายเหตุ**

**อ้างอิง**

**การอ้างอิง**

**บรรณานุกรม**
 Cite book |last=Vance |first=Ashlee |year=2017 |orig-year=2015 |title=Elon Musk: Tesla, SpaceX, and the Quest for a Fantastic Future |location=New York |publisher=Ecco Press |isbn=978-0-06-230125-3 |edition=2nd |oclc=1050341708
หมวดหมู่:บริษัทของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2566
ผีอมตะผงาด

ผีอมตะผงาด (Evil Dead Rise) เป็นภาพยนตร์อเมริกันแนวสยองขวัญเหนือธรรมชาติ ที่ออกฉายในปี ค.ศ. 2023 ที่เขียนบทและกำกับโดยลี โครนิน เป็นภาคที่ 5 ของภาพยนตร์ซีรีส์ ผีอมตะ ภาพยนตร์เรื่องนี้นำแสดงโดยลิลี ซุลลิแวน และอลิสซ่า ซูเธอร์แลนด์ ในบท 2 พี่น้องที่เหินห่างที่พยายามเอาชีวิตรอดและช่วยครอบครัวของพวกเขาจากปีศาจ มอร์แกน เดวีส์, กาบริเอเล เอคอลส์ และเนลล์ ฟิชเชอร์ (เป็นภาพยนตร์เรื่องแรกของเธอ) ปรากฏตัวในบทบาทสมทบ
ในเดือนตุลาคม ค.ศ. 2019 แซม ไรมีประกาศว่าภาพยนตร์เรื่องใหม่กำลังอยู่ในระหว่างการพัฒนา โดยมีร็อบ ทาเพิร์ต ผู้อำนวยการสร้าง ไรมีและบรูซ แคมป์เบลล์ บริหารงานสร้าง และโครนินเป็นผู้เขียนบทและกำกับภาพยนตร์เรื่องนี้ นิวไลน์ซินีมาได้รับการประกาศให้เป็นบริษัทผู้ผลิตภาพยนตร์ เริ่มต้นการถ่ายทำจริงในนิวซีแลนด์ตั้งแต่เดือนมิถุนายนถึงตุลาคม ค.ศ. 2021
ผีอมตะผงาดฉายรอบปฐมทัศน์ที่ South by Southwest ในวันพุธที่ 15 มีนาคม ค.ศ. 2023 และมีกำหนดฉายในสหรัฐอเมริกาในวันศุกร์ที่ 21 เมษายน ค.ศ. 2023 โดยวอร์เนอร์ บราเธอร์ส พิคเจอร์ส

**เรื่องย่อ**
หลังจากการเดินทางอันยาวนาน เบธไปเยี่ยม เอลลี พี่สาวของเธอ ซึ่งกำลังลำบากในการเลี้ยงลูก 3 คนเพียงลำพังในอพาร์ตเมนต์เล็ก ๆ ในลอสแอนเจลิส อย่างไรก็ตาม การพบกันอีกครั้งของพวกเขาถูกขัดจังหวะเมื่อพวกเขาพบหนังสือแปลก ๆ เล่มหนึ่งที่ซ่อนอยู่ในอพาร์ตเมนต์ของเอลลีซึ่งได้ปลดปล่อยปีศาจที่น่ากลัวออกมา

**นักแสดง**
 ลิลี ซุลลิแวน รับบท เบธ- เอลิสซ่า ซูเธอร์แลนด์ รับบท เอลลี

**อ้างอิง**
หมวดหมู่:ภาพยนตร์อเมริกัน
หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์ที่ออกฉายในปี พ.ศ. 2566
ผู้ว่าราชการจังหวัดของประเทศไทย

ผู้ว่าราชการจังหวัด เป็นตำแหน่งราชการฝ่ายพลเรือนในประเทศไทย มีสถานะเป็นข้าราชการพลเรือนสามัญ ประเภทบริหาร ระดับสูง สายงานบริหารงานปกครอง สังกัดสำนักงานปลัดกระทรวง กระทรวงมหาดไทย ผู้มีสิทธิ์เข้ารับการคัดเลือกเป็นผู้ว่าราชการจังหวัดจะต้องมีคุณสมบัติ เป็นข้าราชการพลเรือนสามัญในสังกัดกระทรวงมหาดไทย ดำรงตำแหน่งในตำแหน่งหนึ่งมาแล้ว เช่น ประเภทบริหาร ระดับต้น ไม่น้อยกว่า 1 ปี หรือประเภทบริหาร ระดับต้น และประเภทอำนวยการ รวมกันไม่น้อยกว่า 3 ปี
ผู้ว่าราชการจังหวัดเป็นผู้รับนโยบายและคำสั่งจากนายกรัฐมนตรีในฐานะหัวหน้ารัฐบาล คณะรัฐมนตรี กระทรวง ทบวง กรม มาปฏิบัติการให้เหมาะสมกับท้องที่และประชาชน และเป็นหัวหน้าบังคับบัญชาบรรดาข้าราชการฝ่ายบริหารที่ปฏิบัติหน้าที่ในราชการส่วนภูมิภาคในเขตจังหวัด และรับผิดชอบในราชการจังหวัดและอำเภอ

**รายชื่อ**
ด้านล่างนี้เป็นผู้ว่าราชการจังหวัดของประเทศไทยในปัจจุบัน (ไม่รวมกรุงเทพมหานครซึ่งเป็นเขตการปกครองเทียบเท่า)

**อ้างอิง**

หมวดหมู่:สำนักงานปลัดกระทรวงมหาดไทย
ไอ มาเอดะ

ไอ มาเอดะ (前田 愛) เป็นชื่อคนญี่ปุ่น อาจหมายถึง- ไอ มาเอดะ (นักวิจารณ์วรรณกรรม)- ไอ มาเอดะ (นักแสดง)- ไอ มาเอดะ (นักพากย์)
หมวดหมู่:หน้าแก้ความกำกวมชื่อบุคคล
ลูนา 10

ลูนา 10 (Луна́-10 หรือ ลูนิค 10) เป็นภารกิจยานอวกาศไร้คนขับบนดวงจันทร์ของสหภาพโซเวียตใน พ.ศ. 2509 ในโครงการลูนา เป็นดาวเทียมดวงแรกที่โคจรรอบดวงจันทร์
ลูนา 10 ได้ทำการวิจัยอย่างกว้างขวางในวงโคจรของดวงจันทร์ โดยรวบรวมข้อมูลสำคัญเกี่ยวกับความแรงของสนามแม่เหล็กของดวงจันทร์ แถบรังสีของดวงจันทร์ และธรรมชาติของหินบนดวงจันทร์ (ซึ่งพบว่าเทียบได้กับหินบะซอลต์บนพื้นโลก) รังสีคอสมิก และความหนาแน่นของอุกกาบาตระดับจุลภาค การค้นพบอย่างเป็นไปได้ที่สำคัญที่สุดคือหลักฐานแรกของความเข้มข้นของมวล (เรียกว่า "มาสคอน") ซึ่งเป็นบริเวณที่มีความหนาแน่นสูงใต้แอ่งน้ำซึ่งบิดเบือนวิถีการโคจรของดวงจันทร์ การค้นพบของลูนา 10 มักถูกยกเครดิตให้กับยานสำรวจในโครงการลูนาร์ออร์บิเตอร์ของสหรัฐ

**ยานอวกาศ**
ลูนา 10 ซึ่งเป็นส่วนหนึ่งของยานอวกาศชนิด E-6S ใช้พลังงานจากแบตเตอรี่และมีมวลแห้งบนวงโคจร 540 กิโลกรัม เครื่องมือทางวิทยาศาสตร์ประกอบด้วยสเปกโตรมิเตอร์รังสีแกมมาสำหรับพลังงานระหว่าง 0.3–3 อิเล็กตรอนโวลต์ (50–500 จูล), แมกนีโตมิเตอร์สามแกน, เครื่องตรวจจับอุกกาบาต, เครื่องมือสำหรับการศึกษาพลาสมาของแสงอาทิตย์ และอุปกรณ์สำหรับวัดการปล่อยรังสีอินฟราเรดจากดวงจันทร์และสภาวะการแผ่รังสีของสภาพแวดล้อมของดวงจันทร์และมีการศึกษาแรงโน้มถ่วง

**เที่ยวบิน**
ลูนา 10 ถูกปล่อยสู่ดวงจันทร์ในวันที่ 31 มีนาคม พ.ศ. 2509 เวลา 10:48 น. ตามเวลามาตรฐานกรีนิช
หลังจากการปรับแก้จุดกึ่งกลางในวันที่ 1 เมษายน ยานอวกาศเข้าสู่วงโคจรดวงจันทร์ในวันที่ 3 เมษายน พ.ศ. 2509 และโคจรรอบแรกเสร็จในอีก 3 ชั่วโมงต่อมา (วันที่ 4 เมษายน ตามเวลามอสโก) ช่องใส่อุปกรณ์ขนาด 245 กิโลกรัมแยกออกจากบัสหลัก ซึ่งอยู่ในวงโคจรขนาด 350 x 1,000 กิโลเมตรที่เอียง 71.9 องศาไปยังเส้นศูนย์สูตรของดวงจันทร์ 
ลูนา 10 ดำเนินการโคจรรอบดวงจันทร์ 460 รอบ และทำการรับส่งข้อมูล 219 ครั้งก่อนที่สัญญาณวิทยุจะหยุดทำงานในวันที่ 30 พฤษภาคม พ.ศ. 2509

**เพลงแองเตอร์นาซิอองนาล**
ยานอวกาศบรรทุกชุดออสซิลเลเตอร์โซลิดสเตตที่ได้รับการตั้งโปรแกรมให้ทำซ้ำโน้ตของเพลง "แองเตอร์นาซิอองนาล" เพื่อให้สามารถถ่ายทอดสดไปยังการประชุมครั้งที่ 23 ของพรรคคอมมิวนิสต์แห่งสหภาพโซเวียต ระหว่างการซ้อมในคืนวันที่ 3 เมษายน การเล่นเป็นไปด้วยดี แต่เช้าวันต่อมา ผู้ควบคุมค้นพบโน้ตที่ขาดหายไป และเปิดเทปของคืนก่อนหน้าให้กับผู้แทนที่การประชุม โดยอ้างว่าเป็นการถ่ายทอดสดจากดวงจันทร์

**อ้างอิง**

**แหล่งข้อมูลอื่น**
  Zarya - Luna 10 chronology date=2022-06-27 
หมวดหมู่:โครงการลูนา
หมวดหมู่:ภารกิจอวกาศในปี พ.ศ. 2509
ไอ นางาโนะ

ไอ นางาโนะ (, 13 สิงหาคม 1974 - ) เป็น นักพากย์หญิงชาวญี่ปุ่น เกิดที่เมืองนีซะ จังหวัดไซตามะ สังกัดบุกสโลป

**ผลงานพากย์**
 ดิจิมอนเทมเมอร์ส (หลี่ เสี่ยวชุน)- Yes! พรีเคียว 5 (อากิโมโตะ โคมาจิ)- โทริโกะ (เมเรีย)

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2517
หมวดหมู่:บุคคลจากจังหวัดไซตามะ
หมวดหมู่:นักพากย์หญิงชาวญี่ปุ่น
หมวดหมู่:นักพากย์หญิงจากจังหวัดไซตามะ
วอสป์ (ตัวละคร)

เดอะวอสป์ (The Wasp) (เจเน็ต แวน ดายน์ (Janet van Dyne)) เป็นตัวละครที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ ตัวละครนี้สร้างโดยสแตน ลี, เออร์นี ฮาร์ต และแจ็ก เคอร์บี ซึ่งได้ปรากฏตัวครั้งแรกในเทลส์ทูแอสโตนิช #44 (มิถุนายน ค.ศ. 1963)
โดยทั่วไปแล้ว เจเน็ต แวน ดายน์ ได้รับการบรรยายว่ามีความสามารถในการหดตัวให้เหลือความสูงได้หลากหลายเซนติเมตร, บินโดยใช้ปีกแมลง และยิงระเบิดพลังงานไฟฟ้าชีวภาพ โดยเธอเป็นสมาชิกผู้ก่อตั้งคนหนึ่งของอเวนเจอร์ส รวมถึงเป็นผู้ให้ชื่อแก่พวกเขาและเป็นผู้นำทีมมายาวนาน
ซึ่งเดอะวอสป์ได้รับการขนานนามว่าเป็นหนึ่งในฮีโรหญิงที่โดดเด่นและทรงพลังที่สุดของมาร์เวล
ตัวละครนี้ปรากฏในภาพยนตร์เรื่องมนุษย์มดมหากาฬ (ค.ศ. 2015) ของจักรวาลภาพยนตร์มาร์เวลในบทรับเชิญ ที่แสดงโดยเฮย์ลีย์ โลวิตต์ ในขณะที่มิเชลล์ ไฟฟ์เฟอร์ แสดงเป็นเจเน็ต แวน ดายน์ ในภาพยนตร์เรื่องแอนท์-แมน และ เดอะ วอสพ์ (ค.ศ. 2018), อเวนเจอร์ส: เผด็จศึก (ค.ศ. 2019) และแอนท์-แมน และ เดอะ วอสพ์: ตะลุยมิติควอนตัม (ค.ศ. 2023) ส่วนวอสป์ของจักรวาลภาพยนตร์มาร์เวลดั้งเดิมคือโฮป แวน ดายน์ ลูกสาวของเจเน็ต (ตั้งชื่อตามโฮป พิม) แสดงในภาพยนตร์แต่ละเรื่องโดยอีแวนเจไลน์ ลิลลี

**อ้างอิง**
หมวดหมู่:ตัวละครในอเวนเจอร์ส (หนังสือการ์ตูน)
หมวดหมู่:ตัวละครหญิงในภาพยนตร์
หมวดหมู่:ตัวละครที่เป็นนักเดินแบบ
หมวดหมู่:ตัวละครที่เป็นนักเขียน
หมวดหมู่:ตัวละครในบันเทิงคดีที่สามารถเปลี่ยนแปลงขนาด
หมวดหมู่:ยอดมนุษย์หญิง
พงศาวดารมอญฉบับปากลัด

พงศาวดารมอญฉบับปากลัด เป็นบันทึกเหตุการณ์มอญที่พิมพ์ที่โรงพิมพ์วัดแค อำเภอพระประแดง จังหวัดสมุทรปราการ ซึ่งเป็นโรงพิมพ์ภาษามอญแห่งแรกในประเทศไทย พิมพ์เป็นชุด 2 เล่มต่อเนื่องกัน พิมพ์เมื่อ พ.ศ. 2453 และ 2455 ตามลำดับ เนื้อหาประกอบด้วยพงศาวดารมอญหลายช่วงเวลา รวมถึงในสมัยพระเจ้าฟ้ารั่วถึงพระเจ้าธรรมเจดีย์ อันเป็นช่วงเวลาใน ราชาธิราช ซึ่งเนื้อเรื่องราชาธิราชในฉบับนี้นักวิชาการพม่า-มอญศึกษา นิยมอ้างถึงกันมากเช่น จี.อี. ฮาร์วีย์ (G.E. Harvey), วิกเตอร์ ลีเบอร์แมน (Victor Lieberman) และนายปัน ฮละ (Nai Pan Hla) เป็นต้น อย่างไรก็ดีราชาธิราชในฉบับนี้สันนิษฐานว่าได้รับอิทธิพลราชาธิราชฉบับเจ้าพระยาพระคลัง (หน) ที่ได้รับความนิยมในหมู่คนไทย
บุษบา ตระกูลสัจจาวัตรให้ข้อมูลว่าต้นฉบับของพงศาวดารมอญฉบับนี้อยู่ที่หอสมุดแห่งชาติ เป็นเอกสารกระดาษฝรั่ง รหัสหอสมุดแห่งชาติ 45–46 แต่เมื่อบุษบาได้ไปสำรวจที่หอสมุดแห่งชาติกลับพบว่าปัจจุบันเอกสารได้พลัดจากทะเบียนทำให้ไม่สามารถเข้าถึงต้นฉบับได้

**อ้างอิง**
หมวดหมู่:บันทึกเหตุการณ์มอญ
พระเจ้าอสะราช

พระเจ้าอสะราช (Lik Amin Asah) เป็นบันทึกเหตุการณ์มอญ เขียนในลักษณะตำนานการตั้งเมืองหงสาวดีหรือพะโค และเหตุการณ์บ้านเมืองที่เกิดขึ้นระหว่างราชสมัยของกษัตริย์สองพระองค์แรกของราชวงศ์ที่ 1 แห่งหงสาวดี คือ พระเจ้าสักรทัตที่หนึ่ง (สมละ) และพระเจ้าสักรทัตที่สอง (วิมละ) ตลอดจนถึงการบุกรุกของอินเดียเข้ามายังเมืองนี้ ทำให้เกิดมีมหาราชขึ้นองค์หนึ่งคือพระเจ้าอสะราช หรือพระเจ้าสัตรุชินราช กษัตริย์องค์ที่ 3 ของราชวงศ์แรกแห่งเมืองหงสาวดี มีเนื้อหาการแต่งงานของผู้นำกับหญิงพื้นเมือง คือกล่าวถึงนางนาคกับอสะกุมารที่มีควายเป็นแม่บุญธรรม
พระเจ้าอสะราชเป็นการเขียนประวัติศาสตร์รูปแบบตำนานเช่นเดียวกับ จามเทวีวงศ์ และ ตำนานพระร่วง ซึ่งเชื่อว่าพระสงฆ์มีบทบาทในการเขียนเพราะเป็นมุมมองพระพุทธศาสนาเป็นศูนย์กลาง โดยยึดเอาพุทธพยากรณ์เป็นจารีตประเพณีในการเขียน เขียนเป็นร้อยกรองแบบลังกา ซึ่งไม่เข้ากับฉันทลักษณ์ 9 แบบของมอญ โดยร้อยกรองแบบลังกาไม่มีกฎเกณฑ์ ให้ความเป็นอิสระแก่ผู้ประพันธ์ 
ตำนานนี้เขียนขึ้นเมื่อ ค.ศ. 1825 ในช่วงสงครามอังกฤษ–พม่าครั้งที่หนึ่ง

**อ้างอิง**

**บรรณานุกรม**
  isbn=9780824828868-  edition=illustrated
หมวดหมู่:บันทึกเหตุการณ์มอญ
หมวดหมู่:คติชนพม่า
แม่แบบ:หมวดหมู่หลัก/doc

เมื่อบทความมีขนาดใหญ่ บทความนั้นมักจะเขียนในรูปแบบสรุป ส่วนของบทความ (section) จะมีลิงก์ไปยังบทความที่เป็นรายละเอียด โดยแสดงที่ตำแหน่งบนสุดของส่วนนั้น ๆ ในกรณีที่ส่วนไม่มีบทความที่เป็นรายละเอียดของส่วนนั้น แต่มีหมวดหมู่ที่เกี่ยวข้องและเป็นประโยชน์ สามารถใช้แม่แบบนี้เพื่อแสดงลิงก์ไปยังหมวดหมู่ได้- ข้อความกำหนดเอง → ข้อความกำหนดเอง- ชื่อหมวดหมู่ → ชื่อหมวดหมู่- หมวดหมู่หลัก → 

**ดูเพิ่ม**
 Cat main – สำหรับบทความหลัก แทนที่จะเป็นหมวดหมู่หลัก- Category see also
ยูฟ่าแชมเปียนส์ลีก นัดชิงชนะเลิศ 2023

ยูฟ่าแชมเปียนส์ลีก นัดชิงชนะเลิศ 2023 จะเป็นนัดชิงชนะเลิศของยูฟ่าแชมเปียนส์ลีก ฤดูกาล 2022–23 ซึ่งเป็นฤดูกาลที่ 68 ของการแข่งขันฟุตบอลสโมสรยุโรประดับสูงสุด และเป็นฤดูกาลที่ 31 นับตั้งแต่เปลี่ยนชื่อจากยูโรเปียนแชมเปียนคลับส์คัพ เป็นยูฟ่าแชมเปียนส์ลีก โดยจะแข่งขันที่สนามกีฬาโอลิมปิกอาทาทืร์ค ในอิสตันบูล ประเทศตุรกี ในวันที่ 10 มิถุนายน ค.ศ. 2023
เดิมนัดชิงชนะเลิศมีกำหนดการแข่งขันที่สนามกีฬาเวมบลีย์ ในลอนดอน ประเทศอังกฤษ อย่างไรก็ตาม เนื่องด้วยการย้ายสนามแข่งขันนัดชิงชนะเลิศ ในปี ค.ศ. 2020 เนื่องจากการระบาดทั่วของโควิด-19 ในทวีปยุโรป ทำให้กำหนดการเป็นเจ้าภาพนัดชิงชนะเลิศในครั้งต่อไปถูกเลื่อนไปหนึ่งปี ทำให้อัลลีอันทซ์อาเรนา ในมิวนิก ได้รับมอบหมายให้เป็นสนามแข่งขันนัดชิงชนะเลิศในปี ค.ศ. 2023 แต่เมื่อนัดชิงชนะเลิศในปี ค.ศ. 2021 ที่มีกำหนดการที่จะลงเล่นในอิสตันบูลได้ย้ายสนามแข่งขันออกไปเนื่องด้วยการระบาดทั่วของโควิด-19 ในประเทศตุรกี นัดชิงชนะเลิศในปี ค.ศ. 2023 จึงย้ายไปลงเล่นในอิสตันบลูแทน ขณะที่ ในปัจจุบันได้มีกำหนดการแข่งขันที่มิวนิก ในปี ค.ศ. 2025
ทีมชนะเลิศจะผ่านเข้าสู่รอบแบ่งกลุ่ม ยูฟ่าแชมเปียนส์ลีก ฤดูกาล 2023–24 โดยอัตโนมัติ รวมทั้ง จะได้รับสิทธิ์ในการแข่งขันกับทีมชนะเลิศยูฟ่ายูโรปาลีก ฤดูกาล 2022–23 ในยูฟ่าซูเปอร์คัพ 2023 นอกจากนี้ จะได้รับสิทธิ์ลงเล่นฟุตบอลชิงแชมป์สโมสรโลก 2023

**ทีม**

**เส้นทางสู่นัดชิงชนะเลิศ**
หมายเหตุ: ในผลการแข่งขันทั้งหมดด้านล่างนี้ ผลของทีมที่ได้เข้าชิงชนะเลิศจะขึ้นต้นก่อน (H: เหย้า; A: เยือน)

**นัด**

**รายละเอียด**
ทีม "เจ้าบ้าน" จะได้รับการกำหนดขึ้น โดยการจับสลากเพิ่มเติมหลังจากเสร็จสิ้นการจับสลากรอบก่อนรองชนะเลิศ และรอบรองชนะเลิศ เพื่อวัตถุประสงค์ในการจัดการ
300px

**ดูเพิ่ม**
 ยูฟ่ายูโรปาลีก นัดชิงชนะเลิศ 2023- ยูฟ่ายูโรปาคอนเฟอเรนซ์ลีก นัดชิงชนะเลิศ 2023- ยูฟ่าวิเมนส์แชมเปียนส์ลีก นัดชิงชนะเลิศ 2023- ยูฟ่าซูเปอร์คัพ 2023

**บันทึก**

**อ้างอิง**

**แหล่งข้อมูลอื่น**
2022
รอบชิงชนะเลิศ
หมวดหมู่:นัดการแข่งขันของสโมสรฟุตบอลแมนเชสเตอร์ซิตี
หมวดหมู่:นัดการแข่งขันของสโมสรฟุตบอลอินแตร์นาซีโอนาเลมีลาโน
ตีเรลล์ มาลาเซีย

ตีเรลล์ โยฮันเนส ชิโก มาลาเซีย (Tyrell Johannes Chico Malacia; เกิด 17 สิงหาคม ค.ศ. 1999) เป็นนักฟุตบอลอาชีพชาวดัตช์ ปัจจุบันลงเล่นในตำแหน่งแบ็กซ้ายให้กับเปเอสเฟ ไอนด์โฮเฟิน สโมสรในเอเรอดีวีซี โดยยืมตัวมาจากแมนเชสเตอร์ยูไนเต็ด 
มาลาเซียเข้าสู่ระบบเยาวชนของไฟเยอโนร์ดเมื่ออายุ 9 ขวบ เขาเปิดตัวกับทีมชุดใหญ่ของสโมสรในเดือนธันวาคม ค.ศ. 2017 และคว้าแชมป์เคเอ็นวีบีคัพ ในปี ค.ศ. 2018 เขาได้รับการเสนอชื่อให้อยู่ใน UEFA Europa Conference League Team of the Season ในปี ค.ศ. 2022 หลังจากได้รับเหรียญรางวัลรองชนะเลิศในการแข่งขัน ในปีต่อมา เขาย้ายไปอยู่กับแมนเชสเตอร์ยูไนเต็ด
มาลาเซียเป็นเยาวชนทีมชาติเนเธอร์แลนด์ตั้งแต่รุ่นอายุไม่เกิน 16 ปีจนถึงรุ่นอายุไม่เกิน 21 ปี ก่อนที่จะเปิดตัวในนามทีมชาติชุดใหญ่เจอกับมอนเตเนโกรในเดือนกันยายน ค.ศ. 2021

**เกียรติประวัติ**
ไฟเยอโนร์ด
*KNVB Cup: 2017–18
*Johan Cruyff Shield: 2018
*UEFA Europa Conference League รองชนะเลิศ: 2021–22
แมนเชสเตอร์ยูไนเต็ด
*EFL Cup: 2022–23
*FA Cup รองชนะเลิศ: 2022–23
เปเอสเฟ ไอนด์โฮเฟิน
*เอเรอดีวีซี: 2024–25

**อ้างอิง**
หมวดหมู่:กองหลังฟุตบอล
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นเปเอสเฟ ไอนด์โฮเฟิน
หมวดหมู่:ผู้เล่นไฟเยอโนร์ด
การถ่ายภาพยนตร์ฉากสำคัญ

การถ่ายภาพยนตร์ฉากสำคัญ (principal photography) คือขั้นตอนของการถ่ายทำภาพยนตร์และละครโทรทัศน์ ซึ่งแตกต่างจากขั้นตอนก่อนการผลิตและขั้นตอนหลังการผลิต

**บุคลากร**
นอกเหนือจากทีมงานสร้างภาพยนตร์หรือละคร เช่น นักแสดง ผู้กำกับ ตากล้อง หรือวิศวกรเสียงและผู้ช่วยที่เกี่ยวข้อง (ผู้ช่วยผู้กำกับ ผู้ช่วยตากล้อง ช่างคุมแขนยื่น) ผู้จัดการกองถ่ายยังมีอำนาจชี้ขาดในการถ่ายทำ พวกเขามีหน้าที่รับผิดชอบในการถ่ายทำแต่ละวัน เช่น จัดการคิวถ่ายทำ จัดหาสถานที่ ทีมงานขนส่ง และจัดเลี้ยงอาหารในกองถ่าย
นอกจากนี้ยังจัดทำรายงานการถ่ายทำประจำวันเพื่อแสดงความคืบหน้าของการถ่ายทำ ซึ่งรวมถึงบทภาพพร้อมคำแนะนำสำหรับห้องตัดต่อเพื่อให้เกิดความต่อเนื่อง หน้าที่เพิ่มเติมระหว่างถ่ายทำได้แก่ ผู้ควบคุมบท ทำหน้าที่ควบคุมความต่อเนื่องในการถ่ายทำ และช่างภาพนิ่งทำหน้าที่ถ่ายภาพเพื่อใช้โปรโมตละครหรือภาพยนตร์

**กระบวนการ**

**การเตรียมการ**
การถ่ายภาพยนตร์ฉากสำคัญอาจถ่ายทำในสตูดิโอหรือในสถานที่จริง สำหรับสถานที่ขึ้นอยู่กับการเลือก ในขณะที่ถ่ายทำในสตูดิโอ การสร้างฉากอาจมีราคาแพง ค่าใช้จ่ายเป็นปัจจัยหลักเบื้องหลังการถ่ายทำในสถานที่ อย่างไรก็ตามการถ่ายทำกลางแจ้งต้องใช้ต้นทุนสูงกว่าเนื่องจากต้องขนทั้งอุปกรณ์และทีมงานไปยังสถานที่ถ่ายทำ

**อ้างอิง**
หมวดหมู่:การทำภาพยนตร์
หมวดหมู่:คำศัพท์โทรทัศน์
หมวดหมู่:สิทธิสตรีในประเทศไทย

หมวดหมู่:สิทธิสตรี
หมวดหมู่:สิทธิมนุษยชนในประเทศไทย
หมวดหมู่:ผู้หญิงในประเทศไทย
เรือนทาส

เรือนทาส  (Mystery of the Spirit) เป็นละครโทรทัศน์ไทยที่สร้างจากบทประพันธ์ของ ญนันธร บทโทรทัศน์โดย ภาสกร ผลิตโดยค่าย เมคเกอร์เค กำกับโดย กฤษณ์ ศุกระมงคล นำแสดงโดย ศิรพันธ์ วัฒนจินดา, สุภาพร วงษ์ถ้วยทอง, รังสิต ศิรนานนท์, จริยา แอนโฟเน่, ธนพล จารุจิตรานนท์, กรณิศ เล้าสุบินประเสริฐ, กุลฑีรา ยอดช่าง, จอมยุทธ์ เหล่าเจริญพรกุล, ธัชทร ทรัพย์อนันต์, ฉัตรฑริกา สิทธิพรม, ธิดารัตน์ ปรือทอง ออกอากาศทุกวันพุธและพฤหัสบดี เวลา 20.30 น. (เวลามาตรฐานไทย) ระหว่างวันที่ 24 มกราคม ถึง 27 มีนาคม พ.ศ. 2567 มีจำนวนทั้งสิ้น 20 ตอน

**งานสร้าง**
ละครเรื่อง เรือนทาส ได้ทำการฟิตติ้งหรือลองเสื้อผ้าของบรรดานักแสดงเมื่อช่วงเดือนมีนาคม พ.ศ. 2565 จนกระทั่งเดือนตุลาคม พ.ศ. 2565 ทางช่อง 3 ได้ปล่อยทีเซอร์แรกของละครเรื่อง เรือนทาส ออกมาให้ได้รับชม

**นักแสดง**
 ศิรพันธ์ วัฒนจินดา รับบท สร้อย- สุภาพร วงษ์ถ้วยทอง รับบท มะลิ- รังสิต ศิรนานนท์ รับบท พระยาธรรมานุรักษ์ (คุณธรรม)- จริยา แอนโฟเน่ รับบท คุณหญิงแขไข- ธนพล จารุจิตรานนท์ รับบท เกื้อกูล- กรณิศ เล้าสุบินประเสริฐ รับบท บุษบง / บัว   - กุลฑีรา ยอดช่าง รับบท แสงจันทร์- จอมยุทธ์ เหล่าเจริญพรกุล รับบท สันติ- ธิดารัตน์ ปรือทอง รับบท ประกาย    - ฉัตรฑริกา สิทธิพรม รับบท คุณราตรี- ธัชธร ทรัพย์อนันต์ รับบท รอย  - ดนัย จารุจินดา รับบท พระรอด / อาจารย์แคล้ว- นิศาชล ต้วมสูงเนิน รับบท กลอย- สันติสุข พรหมศิริ รับบท เศรษฐีสน- สวนีย์ อุทุมมา รับบท ยายเจียม- โฆษวิส ปิยะสกุลแก้ว รับบท พระยาพลากรพยุหโยธิน- ศิรประภา สุขดำรงค์ รับบท คุณหญิงโสภา- อัญชิสา เลี่ยวไพโรจน์ รับบท คุณหญิงเพลิน- รตวรรณ ออมไธสง รับบท จำปา- ปราโมทย์ เทียนชัยเกิดศิลป์ รับบท แก่น- กุณกนิช คุ้มครอง รับบท ยายสุข- นนท์ หาญตระกูล รับบท เเม่แช่ม

**นักเเสดงรับเชิญ**
 ศุกล ศศิจุลกะ รับบท เจ้าพระยาเดชานุรักษ์- วริษฐ์ ทิพโกมุท รับบท เริง- ชัชวาล เพชรวิศิษฐ์ รับบท ชิด- ราวรรณ โทนะหงษา รับบท แฉ่ม- กิจจา ลาโพธิ์ รับบท สวย- วรรณภา สืบชมภู รับบท เฉย- เบญจวรรณ นัยพินธ์ รับบท สด- อติล่า กานโยซ์ รับบท โรเบิร์ต- โรซี่ รับบท แคทเธอรีน- ประสาท ทองอร่าม รับบท ตาสัปเหร่อ (นักแสดงรับเชิญกิตติมศักดิ์)- โยธิน มาพบพันธ์ รับบท หลวงตา- โมฬีวรรณ พันธรักษ์ รับบท ยายเเอ๊

**การตอบรับ**

**เรตติ้งละคร**

**เพลงประกอบ**
 "แค่ไหนก็จะรอ" โดย ฝ้าย ยุคลฉัตร- "เธอหรือพระจันทร์ที่ไกลกว่ากัน" โดย กรณิศ เล้าสุบินประเสริฐ

**อ้างอิง**
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์โดยเมคเกอร์เค
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ที่กำกับโดย กฤษณ์ ศุกระมงคล
หมวดหมู่:ละครโทรทัศน์ภาษาไทย
วัดบางสาม

วัดบางสาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางตะเคียน อำเภอสองพี่น้อง จังหวัดสุพรรณบุรี มีเนื้อที่ราว 50 ไร่
วัดบางสามตั้งวัดเมื่อ พ.ศ. 2444 ได้รับพระราชทานวิสุงคามสีมาเมื่อ พ.ศ. 2506 วัดมีปรากฏในหลักฐานใน จดหมายเหตุนายทรงอานุภาพ (สมเด็จพระเจ้าบรมวงศ์เธอ กรมพระยาดำรงราชานุภาพ) ฉบับที่ 6 สิงหาคม ร.ศ. 123 เล่าเรื่องเสด็จประพาสต้นครั้งแรก ความว่า "ส่วนข้างทางที่เสด็จนั้น ได้ยินว่าเสด็จไปประพาสปลายคลองสองพี่น้อง จะประพาสที่ใดบ้างหาทราบไม่ ได้ความแต่ว่า นายวงค์ตะวันไปถูกหมากัด ประพาสคลองสองพี่น้องแล้วเสด็จมาพักทำครัวเย็นที่วัดบางสาม เมื่อทำครัวอยู่นั้นพวกเราใครตกเบ็ดได้ปลาเทโพตัวหนึ่ง ทราบว่าแกงเทโพวันนั้นอร่อยนัก แต่นายอัษฎาวุธเคราะห์ร้ายไปตกร่องที่วัดบางสาม ฟกช้ำไปหน่อยหนึ่ง"
อาคารเสนาสนะที่สำคัญ ได้แก่ อุโบสถหลังใหม่ กว้าง 8.25 เมตร ยาว 24.25 เมตร สร้างเมื่อ พ.ศ. 2515 ศาลาการเปรียญเก่าที่คาดว่าสร้างเมื่อ พ.ศ. 2470 มีเสาไม้ต้นใหญ่เป็นค้ำยัน และศาลาการเปรียญหลังใหม่ ประดิษฐานของพระพุทธรูปปางต่าง ๆ รวมทั้งธรรมมาสน์เก่าที่เมื่อ พ.ศ. 2470 ด้านหลังวัดริมแม่น้ำมีต้นไทรขนาดใหญ่ และมีซุ้มจงกรมสำหรับเดินจงกรม ซึ่งมีพระพุทธรูปปางลีลา และพระสิวลีประดิษฐานอยู่บนแท่น หน้าวัดมีวิหารจัตุรมุข ภายในประดิษฐานรูปหล่อของ พระครูเขมานุโยค อดีตเจ้าอาวาส กุฏิสงฆ์สองชั้น 40 ห้อง เป็นอาคารคอนกรีตเสริมเหล็ก สร้างเมื่อปี พ.ศ. 2553–2555 หอเทพเทวาสถิต เป็นเรือนไทยประยุกต์ 2 ชั้น และมณฑปที่เก็บรอยพระพุทธบาทและรูปภาพประวัติศาสตร์สมัยเก่าแก่โบราณและอัฐิอดีตเจ้าอาวาส

**รายนามเจ้าอาวาส**
 หลวงปู่นาค ปานอำพันธ์- พระอธิการกอน กิตฺติสุทฺโท (อดีตเจ้าคณะอำเภอสองพี่น้อง)- หลวงพ่อชุน บูชา (พระครูเขมานุโยค) ปรากฏในหลักฐานใน พ.ศ. 2482 - พระอาจารย์ผล บูชา รักษาการณ์แทนเจ้าอาวาส- หลวงพ่ออั้น บูชา รักษาการแทนเจ้าอาวาส- หลวงพ่อสังวน คล้ายสุบรรณ รักษาการแทนเจ้าอาวาส- พระอธิการอนันต์ ปญฺญาวโร นามสกุล สมรรคนั่ฎ- พระครูอินทปญฺญษธร (หลวงพ่อชั้น อินฺทปญฺโญ (สิน ทองเอี่ยม)) พ.ศ. 2513–2559-  พระครูปลัดบุญสร้าง ปญฺญาวโร (พธ.ม.)  วันที่ 7 มีนาคม พ.ศ. 2560–

**อ้างอิง**
บางสาม
สุภาพร วงษ์ถ้วยทอง

สุภาพร วงษ์ถ้วยทอง (เกิด 3 ธันวาคม พ.ศ. 2531) ชื่อเล่น บูม เป็นนักแสดง พิธีกร และดีเจชาวไทย เริ่มต้นก้าวเข้ามาในวงการบันเทิงด้วยการถ่ายแบบนิตยสารและถ่ายโฆษณา โด่งดังจากการรับบท "อังกอร์" ในละครเรื่อง อังกอร์ เมื่อปี พ.ศ. 2561

**ประวัติและการศึกษา**
สุภาพร มีชื่อเล่นว่า บูม เกิดเมื่อวันเสาร์ที่ 3 ธันวาคม พ.ศ. 2531 จบการศึกษาระดับมัธยมศึกษาตอนปลายจากโรงเรียนสาธิตแห่งมหาวิทยาลัยเกษตรศาสตร์ และระดับปริญญาตรีจากคณะมนุษยศาสตร์ มหาวิทยาลัยเกษตรศาสตร์ สาขาสื่อสารมวลชน
โดยเธอมีพี่ชาย 1 คน ส่วนพ่อเป็นเจ้าของโกดังให้เช่า ด้านแม่เป็นบุตรสาวของอดีตรัฐมนตรีว่าการกระทรวงมหาดไทยท่านหนึ่ง ต่อมาพ่อแม่ของเธอแยกทางกันหลังจากเกิดวิกฤตต้มยำกุ้งจนครอบครัวเป็นหนี้ 70 ล้านบาท

**เข้าสู่วงการ**
สุภาพรเข้าสู่วงการจากการถ่ายแบบ ถ่ายโฆษณา และเคยเป็น 1 ใน 5 Shiny Girl ที่เป็นโครงการของค่าย RS เพื่อฝึกฝนเตรียมความพร้อมสู่การทำงานในวงการบันเทิง ถ่ายเอ็มวีอย่างเพลง "ทำบ้าอะไร" ของ อาหรั่ง อาณัติ สายทวี และเพลง "ใต้หมอน" ของ แดน-บีม สำหรับละครเรื่องแรกของเธอคือละครเรื่อง รวมพลคนแจ๋ว ทาง ช่อง 9 เมื่อปี พ.ศ. 2549 นอกจากนี้เธอยังเป็นดีเจให้กับคลื่น Hitz 95.5 จากนั้นในปี พ.ศ. 2554 เธอได้ร่วมแสดงเป็นนักแสดงรับเชิญในซิทคอมเรื่อง เป็นต่อ ตอน เซ้ง เซ็ง โดยรับบทเป็น 1 ในหญิงสาวที่มาเซ้งตึก ต่อมาเธอเริ่มเป็นที่รู้จักจากการรับบท อังกอร์ ในละครเรื่อง อังกอร์ ที่ออกอากาศทางช่อง 3 เอชดี เมื่อปี พ.ศ. 2561 นับเป็นการรับบทนางเอกครั้งแรกของเธอ จากนั้นในปี พ.ศ. 2563 เธอได้แสดงละครถึง 2 เรื่องคือเรื่อง รักแรกของฉันกับคดีพิลึกพิลั่นของเจ้าบ่าว ทางช่องทรูโฟร์ยู และ เล่ห์บรรพกาล ทางช่อง 3 เอชดี ในปี พ.ศ. 2564 สุภาพรได้แสดงละครเรื่อง ดาวคนละดวง รับบทเป็น ดร. ชลันธร ถัดมาในปี พ.ศ. 2566 ได้แสดงนำในละครเรื่อง เลือดเจ้าพระยา ในบทของ ศรีนวล และละครเรื่อง เรือนทาส ในบท มะลิ

**ผลงาน**

**รางวัล**

**อ้างอิง**
หมวดหมู่:นักแสดงหญิงชาวไทย
หมวดหมู่:นักแสดงชาวไทย
หมวดหมู่:บุคคลจากโรงเรียนสาธิตแห่งมหาวิทยาลัยเกษตรศาสตร์
หมวดหมู่:บุคคลจากคณะมนุษยศาสตร์ มหาวิทยาลัยเกษตรศาสตร์
หมวดหมู่:บุคคลจากมหาวิทยาลัยเกษตรศาสตร์
พร้อมเพย์

พร้อมเพย์ (PromptPay) เป็นบริการโครงสร้างพื้นฐานการชำระเงินและโอนเงินแบบทันที (real-time) ที่ใช้หมายเลขอ้างอิงอื่นแทนเลขที่บัญชีธนาคารที่จดจำยาก เช่น หมายเลขโทรศัพท์มือถือ เลขประจำตัวประชาชน เลขทะเบียนนิติบุคคล และ e-Wallet ID ให้บริการระบบโดย บริษัท เนชั่นแนล ไอทีเอ็มเอ๊กซ์ จำกัด พัฒนาระบบโดย Vocalink บริษัทในกลุ่ม Mastercard

**ประวัติ**
พร้อมเพย์ (เดิม AnyID) เป็นหนึ่งในโครงการโครงสร้างพื้นฐานระบบการชำระเงินแบบอิเล็กทรอนิกส์แห่งชาติ (National e-Payment) เพื่อให้มีระบบรองรับการชำระเงินทางอิเล็กทรอนิกส์ที่ได้มาตรฐาน สอดคล้องกับการใช้งานเทคโนโลยีโดยเฉพาะ อินเทอร์เน็ตและโทรศัพท์มือถือที่ขยายวงกว้างขึ้น และมีการนำเทคโนโลยีเข้ามาใช้เพื่อประโยชน์ทางเศรษฐกิจโดยรวม โดยเมื่อวันที่ 22 ธันวาคม 2558 คณะรัฐมนตรีมีมติเห็นชอบในหลักการแผนยุทธศาสตร์การพัฒนาโครงสร้างพื้นฐานระบบการชำระเงินแบบอิเล็กทรอนิกส์แห่งชาติ

**บริการ**
บริการของพร้อมเพย์ ประกอบไปด้วย- การโอนเงินระหว่างบุคคล (C2C)- การจ่ายเงินสวัสดิการแห่งรัฐ- การคืนภาษี- พร้อมเพย์นิติบุคคล- พร้อมเพย์ e-wallet- การชำระบิลข้ามธนาคาร- Thai QR Payment- Pay Alert- e-Donation- Cross Border QR Payment

**เหตุการณ์สำคัญ**
10 มกราคม 2560 กรมสรรพากรเริ่มให้บริการโอนเงินคืนภาษีสำหรับบุคคลธรรมดาผ่านระบบพร้อมเพย์
24 มกราคม 2560 พร้อมเพย์เริ่มให้บริการโอนเงินสำหรับลูกค้ารายย่อยผ่านทางแอปพลิเคชันธนาคารบนโทรศัพท์มือถือ
1 พฤษภาคม 2563 กรมสรรพากรเริ่มให้บริการโอนเงินคืนภาษีสำหรับนิติบุคคลผ่านระบบพร้อมเพย์

**อ้างอิง**
หมวดหมู่:ซอฟต์แวร์แอปพลิเคชัน
หมวดหมู่:องค์กรระบบการชำระเงิน
หมวดหมู่:ผู้ให้บริการชำระเงิน
หมวดหมู่:การชำระเงินด้วยโทรศัพท์เคลื่อนที่
หมวดหมู่:การชำระเงินออนไลน์
เทมอิมพาลา

เทมอิมพาลา (Tame Impala) เป็นโปรเจกต์ดนตรีแนวไซเคเดลิกสัญชาติออสเตรเลียของเควิน ปาร์กเกอร์ ซึ่งเป็นผู้เขียน บันทึกเสียง ทำการแสดง ตลอดจนผลิตเพลงทั้งหมดของโปรเจกต์ สมาชิกร่วมทัวร์ประกอบด้วยปาร์กเกอร์ (ร้องนำ กีตาร์ เครื่องสังเคราะห์เสียง) โดมินิก ซิมเปอร์ (กีตาร์ เครื่องสังเคราะห์เสียง) เจย์ วอตสัน (เครื่องสังเคราะห์เสียง ร้องเบื้องหลัง กีตาร์) แคม เอเวอรี (กีตาร์เบส ร้องเบื้องหลัง เครื่องสังเคราะห์เสียง) และจูเลียน บาร์บากัลโล (กลอง ร้องเบื้องหลัง) เทมอิมพาลามีความสัมพันธ์ใกล้ชิดกับวงดนตรีแนวไซเคเดลิกร็อกอย่าง พอนด์ ซึ่งมักมีการหมุนเวียนสมาชิกและทำงานร่วมกัน ดังเช่นนิก ออลบรุก ก็เคยเป็นสมาชิกร่วมทัวร์ แรมเริ่มวงได้เซ็นสัญญากับโมดูลาร์เรเคิดดิงส์ แต่ปัจจุบันเซ็นสัญญากับอินเตอร์สโคปเรเคิดส์ในสหรัฐ และฟิกชันเรเคิดส์ในสหราชอาณาจักร
ปาร์กเกอร์ก่อตั้งโปรเจกต์นี้ในเมืองเพิร์ทเมื่อปี 2007 หลังจากออกซิงเกิลและอีพีมาแล้วหลายชุด เทมอิมพาลาออกสตูดิโออัลบั้มเปิดตัวชื่อ Innerspeaker ในปี 2010 อัลบั้มได้รับการตอบรับอย่างดีจากนักวิจารณ์และยังได้รับการยืนยันระดับแผ่นเสียงทองคำในออสเตรเลีย ผลงานที่ตามมาในปี 2012 อย่างอัลบั้มชุด Lonerism ก็ได้รับคำชมเช่นเดียวกันและทำให้วงได้รับการเสนอชื่อเข้าชิงรางวัลแกรมมี สาขาอัลบั้มเพลงออลเทอร์นาทิฟยอดเยี่ยม เทมอิมพาลาออกอัลบั้มชุดที่สาม Currents วางจำหน่ายในเดือนกรกฎาคม 2015 อัลบั้มได้รับรางวัลอาเรียมิวสิกอะวอดส์ สาขาอัลบั้มร็อกยอดเยี่ยม และอัลบั้มแห่งปี ปาร์กเกอร์ได้รับรางวัลเอพราอะวอดส์ สาขาเพลงแห่งปี จากเพลง "เลตอิตแฮปเพน"  อัลบั้มชุดที่สี่ The Slow Rush ยังทำให้เทมอิมพาลาคว้าห้ารางวัลที่งานประกาศรางวัลอาเรียมิวสิกอะวอดส์ 2020

**สมาชิก**
สตูดิโอ- เควิน ปาร์กเกอร์ – เสียงร้อง เครื่องดนตรี และการผลิตทั้งหมด  (2007–ปัจจุบัน)
สมาชิกร่วมทัวร์- เควิน ปาร์กเกอร์ – ร้องนำ กีตาร์  (2007–ปัจจุบัน) เครื่องสังเคราะห์เสียงเป็นบางครั้ง  (2019–ปัจจุบัน)- เจย์ วอตสัน – เครื่องสังเคราะห์เสียง คีย์บอร์ด  (2012–ปัจจุบัน) ร้องเบื้องหลัง  (2007–ปัจจุบัน) กลอง  (2007–2012) กีตาร์  (2013–2017)- โดมินิก ซิมเปอร์ – กีตาร์ เครื่องสังเคราะห์เสียง คีย์บอร์ด  (2010–ปัจจุบัน) กีตาร์เบส  (2007–2013)- จูเลียน บาร์บากัลโล – กลอง ร้องเบื้องหลัง  (2012–ปัจจุบัน)- แคม เอเวอรี – กีตาร์เบส ร้องเบื้องหลัง  (2013–ปัจจุบัน) เครื่องสังเคราะห์เสียง  (2019–ปัจจุบัน)- ราฟาเอล ลาซซาโร-โกลอน – เครื่องประกอบจังหวะ  (2019–ปัจจุบัน)
อดีตสมาชิกร่วมทัวร์- นิก ออลบรุก – กีตาร์เบส กีตาร์ เครื่องสังเคราะห์เสียง  (2009–2013)- ลอเรน ฮัมฟรีย์ – กลอง  (2019; เข้ามาเล่นแทนจูเลียน บาร์บากัลโล)

**เส้นเวลา**

**อ้างอิง**

**แหล่งข้อมูลอื่น**
 official.tameimpala.com
หมวดหมู่:กลุ่มดนตรีที่ก่อตั้งในปี พ.ศ. 2550
หมวดหมู่:ศิลปินในสังกัดอินเตอร์สโคปเรเคิดส์
โอโนะ

โอโนะ อาจหมายถึง

**ชื่อสถานที่**
 โอโนะ (จังหวัดเฮียวโงะ)- โอโนะ (จังหวัดฟูกูอิ)- อำเภอโอโนะ (จังหวัดโออิตะ)- อำเภอโอโนะ (จังหวัดกิฟุ)

**นามสกุล**
 โอโนะ โนะ โคมาจิ - สาวงามในยุคเฮอัง- โยโกะ โอโนะ - นักร้อง- ซาโตชิ โอโนะ - นักร้อง- เค็นโช โอโนะ - นักพากย์- ไดสึเกะ โอโนะ - นักพากย์- ยูกิ โอโนะ - นักพากย์- ยูโกะ โอโนะ - นักพากย์- โทโมฮิโระ โอโนะ - นักพากย์- อัตสึชิ โอโนะ - นักพากย์- เรียวโกะ โอโนะ - นักพากย์- ชินจิ โอโนะ - นักฟุตบอล
หมวดหมู่:นามสกุลญี่ปุ่น
หมวดหมู่:หน้าแก้ความกำกวมชื่อสถานที่
มิกิ

มิกิ อาจหมายถึง

**ชื่อสถานที่**
 มิกิ (จังหวัดเฮียวโงะ)- มิกิ (จังหวัดคางาวะ)

**นามสกุล**
 ชินอิจิโร มิกิ - นักพากย์ชาย- ทากาชิ มิกิ - คีตกวี

**ชื่อบุคคล**
 มิกิ มัตสึบาระ - นักร้องหญิง- มิกิ ฟูจิโมโตะ - นักร้องหญิง- มิกิ โนนากะ - นักร้องหญิง- มิกิ ซาโต - นักแสดงหญิง- มิกิ อิโต - นักพากย์หญิง
หมวดหมู่:นามสกุลญี่ปุ่น
สัญลักษณ์การจัดประเภทตัวเรือของไทย

ไฟล์:US Navy 090713-N-6770T-568 Admiral Nora Tyson, Commander, Logistics Group Western Pacific, receives a Royal Thai Navy aircraft carrier HTMS Chakri Naruebet (CVH 911) command ball cap from Rear Adm. Chaiyot Sundaranaga.jpg|thumb|สัญลักษณ์การจัดประเภทตัวเรือของเรือหลวงจักรีนฤเบศรคือ CVH-911|250x250px
สัญลักษณ์การจัดประเภทตัวเรือของไทย คือสัญลักษณ์ในการจัดประเภทของเรือ (บางครั้งถูกเรียกว่า รหัสตัวเรือ หรือ หมายเลขตัวเรือ) ของกองทัพเรือไทย มีลักษณะะคล้ายคลึงกับสัญลักษณ์การจัดประเภทตัวเรือของกองทัพเรือสหรัฐ เพื่อระบุเรือตามประเภทของเรือและภารกิจย่อยของเรือประเภทนั้น ๆ ซึ่งนอกจากนี้ระบบนี้ยังคล้ายคลึงกับระบบหมายเลขชายธงที่ราชนาวีอังกฤษและกองทัพเรือในยุโรปและประเทศอื่น ๆ ในเครือจักรภพใช้งาน

**ประวัติ**
สัญลักษณ์การจัดประเภทตัวเรือของไทย มีการใช้งานมาอย่างไม่เป็นทางการมาก่อนหน้านี้แล้วตามหลักนิยมของกองทัพเรือไทยที่ใช้การจัดกำลังตามแบบของกองทัพเรือสหรัฐ โดยยึดหลักตามแนวทางของหนังสือ Jane's Fighting Ships ต่อมาในปี พ.ศ. 2541 ได้มีการกำหนดประเภทของเรือในกองทัพเรือขึ้นโดยคณะทำงานพิจารณาและจัดทำเอกสารอ้างอิงของกองทัพเรือด้านยุทธการ กิจการพลเรือน และการสรรพาวุธ
จากนั้นได้มีการกำหนดขึ้นตามระเบียบกองทัพเรือ ว่าด้วยการแบ่งประเภทของเรือหลวง พ.ศ. 2555 ซึ่งกำหนดมาเพื่อให้ครอบคลุมเรือทุกประเภทที่มีการใช้งานอยู่หรือมีแผนจะจัดหามาใช้งานในอนาคตของกองทัพเรือ โดยมีการระบุสัญลักษณ์การจัดประเภทตัวเรือไว้ในส่วนของภาคผนวกส่วนของอักษรย่อภาษาอังกฤษ รวมถึงให้ยกเลิกระเบียบกองทัพเรือว่าด้วยการแบ่งประเภทของเรือหลวง พ.ศ. 2541 ซึ่งในส่วนของตัวระเบียบที่ประกาศใช้นั้น มีเพียงการกำหนดประเภทและชื่อประเภทเรือรวมถึงเรือภายในแต่ละประเภท ไม่ได้มีการกำหนดอักษรย่อหรือสัญลักษณ์การจัดประเภทภาษาอังกฤษเป็นการเฉพาะบนส่วนของระเบียบ แต่มีระบุอยู่ในส่วนของภาคผนวก และให้อำนาจกรมยุทธการทหารเรือเป็นผู้พิจารณาในการเปลี่ยนแปลงหรือเพิ่มลดประเภทของเรือ รวมถึงอักษรย่อทั้งภาษาไทย และภาษาอังกฤษที่ใช้ตามระบบสัญลักษณ์การจัดประเภทตัวเรือ
สำหรับการใช้งานสัญลักษณ์การจัดประเภทตัวเรือนอกเหนือไปจากที่ระบุไว้ในระเบียบฯ พ.ศ. 2555 โดยอ้างอิงตามสัญลักษณ์การจัดประเภทตัวเรือของกองทัพเรือสหรัฐ โดยมีการใช้งานและเผยแพร่โดยทั้งกองทัพเรือเอง และส่วนราชการที่เกี่ยวข้องทั้งในประเทศและต่างประเทศ เช่น ในเรือฟริเกตชุดเรือหลวงนเรศวร และเรือฟริเกตชุดเรือหลวงภูมิพลอดุลยเดช

**รหัสการจัดประเภทตัวเรือ**

**เรือรบ**
ไฟล์:HTMS Chakri Naruebet at Changi Naval Base.jpg|thumb|เรือหลวงจักรีนฤเบศร (CVH-911) คือเรือบรรทุกเครื่องบินของกองทัพเรือไทย
เรือหลวงนราธิวาส (OPV-512) คือเรือตรวจการณ์ไกลฝั่ง
ไฟล์:HTMS Bhumibol Adulyadej (FFG-471) left rear view at JMSDF Yokosuka Naval Base November 3, 2022.jpg|thumb|เรือหลวงภูมิพลอดุลยเดช (FFG-471) คือเรือฟริเกต
เรือหลวงมันกลาง (LCU-782) คือเรือระบายพลขนาดใหญ่
เรือรบของกองทัพเรือไทย แบ่งออกเป็น 11 ประเภท ได้แก่

**เรือช่วยรบ**
เรือหลวงจิก (YW-842) คือเรือน้ำ สำหรับบรรทุกน้ำจืด
เรือหลวงพฤหัสบดี (AGOR-813) คือเรือสำรวจขนาดใหญ่
เรือช่วยรบของกองทัพเรือไทย แบ่งออกเป็น 8 ประเภท ได้แก่

**หมายเหตุ**

**อ้างอิง**
หมวดหมู่:กองทัพเรือไทย
หมวดหมู่:เรือในสังกัดกองทัพเรือไทย
หมวดหมู่:หมายเลขประจำตัวเรือ
การทดสอบการบินโคจรของสเปซเอ็กซ์สตาร์ชิป

การทดสอบการบินโคจรของสตาร์ชิปถูกวางแผนไว้เพื่อเป็นการบินอวกาศครั้งแรกของจรวดสเปซเอ็กซ์สตาร์ชิป การทดสอบนี้มีช่วงโอกาสการส่งครั้งแรกในวันที่ 17 เมษายน ค.ศ. 2023 (13:33 UTC)  และได้ทำการส่งจรวดในช่วงโอกาสการส่งครั้งที่สองในวันที่ 20 เมษายน ซึ่งล้มเหลวหลังจากเกิดข้อขัดข้องในระบบแยกส่วนจรวด ทำให้จรวดสตาร์ชิปสูญเสียการควบคุม และกระตุ้นระบบยุติการบินทำลายตัวจรวดในการทดสอบนี้ที่ 3 นาที 59 วินาทีหลังจากการส่งขึ้น ในการทดสอบนี้ ส่วนแรกซูเปอร์เฮฟวี (บูสเตอร์ 7) สามารถสาธิตสมรรถภาพในการบินได้สำเร็จ ในขณะที่ส่วนที่สองสตาร์ชิป (ชิป 24) มีแผนที่จะเข้าสู่วงโคจรผ่านบรรยากาศโลกเพื่อที่จะให้สตาร์ชิปกลับเข้าสู่ชั้นบรรยากาศเมื่อโคจรเกือบครบหนึ่งรอบโดยไม่ต้องจุดเครื่องยนต์ขึ้นอีกครั้ง

**อ้างอิง**
หมวดหมู่:สเปซเอ็กซ์
อัตสึชิ โอโนะ

อัตสึชิ โอโนะ (斧 アツシ, 9 กันยายน 1961vip-times –) เป็นนักแสดง นักพากย์ และผู้บรรยายชาวญี่ปุ่น เกิดที่นครโยโกฮามะ จังหวัดคานางาวะgoo สังกัดสำนักงานโอซาวะ สูง 178 ซม.

**ผลงานพากย์**
 ผู้กล้าสุดแกร่ง ขี้ระแวงขั้นวิกฤติ (เซร์เซอุส)- หนุ่มเย็บผ้ากับสาวนักคอสเพลย์ (โกโจ คาโอรุ)- สปาย × แฟมิลี (เอ็ดการ์)- นักอัญเชิญทมิฬ (เซล ไทรเซน)- โมบิลสูทกันดั้ม แม่มดจากดาวพุธ (ซาริอุส เซเนลลี)

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2504
หมวดหมู่:บุคคลจากโยโกฮามะ
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
ไอดอล (เพลงโยอาโซบิ)

เป็นเพลงของวงดนตรีชาวญี่ปุ่นโยอาโซบิ ออกจำหน่ายเมื่อวันที่ 12 เมษายน 2566 โดยค่ายเพลงโซนีเจแปน เพลงนี้ใช้เป็นเพลงประกอบเพลงเปิดอนิเมะญี่ปุ่นเรื่องเกิดใหม่เป็นลูกโอชิ ที่เขียนโดยอากะ อาคาซะกะ

**ชาร์ต**

**การรับรอง**

**ประวัติวางจำหน่าย**

**อ้างอิง**

**แหล่งข้อมูลอื่น**
 เว็บไซต์ทางการอนิเมะ-  45510 ที่ Weekly Young Jump
หมวดหมู่:ซิงเกิลในปี พ.ศ. 2566
หมวดหมู่:เพลงในปี พ.ศ. 2566
หมวดหมู่:เพลงอนิเมะ
หมวดหมู่:เพลงภาษาญี่ปุ่น
หมวดหมู่:ผู้ชนะครันชีโรลอนิเมะอะวอดส์
มหันตภัยแม่น้ำวิปโยค

มหันตภัยแม่น้ำวิปโยค (天下长河 The Long River) เป็นซีรีส์โทรทัศน์อิงประวัติศาสตร์จีนปี ค.ศ. 2022 ที่เขียนบทและกำกับโดย จาง ถิง (张挺) นำแสดงโดย ลั่ว จิน (罗晋)), หยิน ฟาง (尹昉) และหวง จื่อจง (黄志忠) ซีรีส์เล่าเรื่องราวของเฉิน หวง และจิน ฟู 2 ขุนนางที่รับหน้าที่แก้ไขปัญหาน้ำท่วมในสมัยจักรพรรดิคังซีแห่งราชวงศ์ชิง ซีรีส์เรื่องนี้ออกอากาศทางหูหนาน ทีวี ตั้งแต่วันศุกร์ที่ 11 พฤศจิกายน ถึงวันพฤหัสบดีที่ 1 ธันวาคม ค.ศ. 2022 

**งานสร้าง**
บทละครได้รับการแก้ไขหลายครั้งโดยผู้กำกับ จาง ถิง (张挺)  เริ่มการถ่ายทำจริงในวันที่ 7 กันยายน ค.ศ. 2021 ที่เหิงเตี้ยน เวิลด์ สตูดิโอ และถ่ายทำเสร็จในวันที่ 8 มกราคม ค.ศ. 2022 ที่มองโกเลียใน โดยสื่อของประเทศจีนอย่าง Douban (豆瓣)  ได้ให้คะแนนซีรีส์เรื่องนี้ที่ 8.2/10 คะแนน

**เรื่องย่อ**
สมัยราชวงศ์ชิงในปีที่ 15 แห่งรัชสมัยของจักรพรรดิคังซี เกิดอุทกภัยครั้งใหญ่เมื่อเขื่อนแม่น้ำเหลืองแตก ทำให้ 9 มณฑล ตลอดจนเส้นทางหมื่นลี้ที่แม่น้ำไหลผ่านต้องพบกับความหายนะ ทำลายบ้านเมือง ทำลายพืชผล และคร่าชีวิตผู้คนนับไม่ถ้วน เมื่อจักรพรรดิคังซี (รับบทโดยลั่วจิน) ทราบข่าวจึงได้ประกาศให้เปิดการสอบราชการเพื่อค้นหาคนที่มีความสามารถในการควบคุมน้ำ และได้รับยอดฝีมืออย่าง เฉินหวง (รับบทโดยหยินฟาง) หนุ่มอัจฉริยะวัย 24 ปี ผู้รู้จักเส้นทางแม่น้ำเหลืองเป็นอย่างดี มาร่วมมือกับ จิ้นฝู่ (รับบทโดยหวงจื่อจง) ข้าหลวงมณฑลอันฮุย ในการสยบแม่น้ำเหลือง ท่ามกลางความวุ่นวายทางการเมืองและความทุกข์ยากของประชาชน 

**รางวัล**

**อ้างอิง**
หมวดหมู่:ละครโทรทัศน์อิงประวัติศาสตร์จีน
หมวดหมู่:ละครโทรทัศน์จีนในปี พ.ศ. 2565
หมวดหมู่:ละครโทรทัศน์ที่มีฉากในยุคราชวงศ์ชิง
ชาวครีตเชื้อสายเติร์ก

ชาวครีตเชื้อสายเติร์ก (Τουρκοκρητικοί หรือ Τουρκοκρήτες; Giritli, Girit Türkleri, หรือ Giritli Türkler; أتراك كريت) ที่กลุ่มชนที่นับถือศาสนาอิสลามบนเกาะครีต ปัจจุบันผู้สืบสันดานส่วนใหญ่อาศัยในประเทศตุรกี หมู่เกาะโดเดคะนีสภายใต้การปกครองของอิตาลี (ต่อมาได้กลายเป็นส่วนหนึ่งของประเทศกรีซเมื่อสงครามโลกครั้งที่สอง) ประเทศซีเรีย (เฉพาะเมืองอัลฮามีดียะฮ์) ประเทศเลบานอน ประเทศปาเลสไตน์ ประเทศลิเบีย และประเทศอียิปต์ โดยปะปนอยู่กับกลุ่มชาวตุรกีพลัดถิ่น
ชาวครีตเชื้อสายเติร์กคือลูกหลานของชาวกรีกที่เปลี่ยนไปนับถือศาสนาอิสลาม เมื่อจักรวรรดิออตโตมันพิชิตเกาะครีตเมื่อราวคริสต์ศตวรรษที่ 17 พวกเขาระบุตัวตนว่าเป็น "ชาวกรีกมุสลิม" แต่ชาวกรีกที่ยังนับถือศาสนาคริสต์อยู่เรียกชนกลุ่มนี้ว่า "เติร์ก" เนื่องจากศาสนาที่นับถือ หาใช่ภูมิหลังทางชาติพันธุ์ จากการปกครองของชาวเติร์กทำให้ชาวเกาะครีตจำนวนมากหันไปนับถือศาสนาอิสลาม ทำนองเดียวกันกับประชากรในประเทศบอสเนียและเฮอร์เซโกวีนา ประเทศแอลเบเนีย บางส่วนของประเทศมาซิโดเนียเหนือ และประเทศบัลแกเรีย ซึ่งอาจเป็นอัตราการเปลี่ยนเข้ารีตศาสนาอิสลามที่สูงเสียยิ่งกว่าประชากรอัตราการอพยพเข้าของชาวเติร์กผู้รุกรานเสียอีก แม้จะเปลี่ยนศาสนาไปแล้ว แต่พวกเขายังคงสื่อสารด้วยภาษากรีกสำเนียงครีตดังเดิม ครั้นเมื่อมีการสมรสข้ามชาติพันธุ์และการเปลี่ยนไปนับถือศาสนาอิสลาม จึงเกิดชนกลุ่มใหม่เรียกว่า "ชาวครีตเชื้อสายเติร์ก" มีเหตุผลนานาประการที่ทำให้ชาวกรีกหันไปนับถือศาสนาอิสลาม (หรือแสร้งทำเป็นนับถือ) จากเอกสารของนักเดินเรือชาวยุโรประบุว่า "ชาวเติร์กบนเกาะครีต ไม่ได้มีเชื้อสายเติร์กเลย หากแต่เป็นชาวครีตที่เคยนับถือนิกายออร์ทอดอกซ์"
หลังเกิดความขัดแย้งทางศาสนาช่วงคริสต์ศตวรรษที่ 19 ทำให้ชาวมุสลิมจำนวนมากอพยพออกจากเกาะครีต โดยเฉพาะการก่อกำเริบเกาะครีต ช่วงปี ค.ศ. 1897–1898 และการที่เกาะครีตขอรวมเข้ากับประเทศกรีซใน ค.ศ. 1908 สุดท้ายหลังสิ้นสงครามกรีก–ตุรกีใน ค.ศ. 1919–1922 และสงครามประกาศอิสรภาพตุรกี จึงมีการแลกเปลี่ยนประชากรกันระหว่างประเทศกรีซกับตุรกี โดยแลกชาวคริสต์จากคาบสมุทรอนาโตเลียกับชาวมุสลิมในคาบสมุทรบอลข่าน ตามสนธิสัญญาโลซานเมื่อ ค.ศ. 1923 ชาวครีตเชื้อสายเติร์กจำต้องอพยพโยกย้ายออกจากเกาะ
พวกเขายังคงอัตลักษณ์ด้านการใช้ภาษากรีกสำเนียงครีตอยู่ตลอด ทั้งที่ภาษาตุรกีออตโตมันเป็นภาษาในการปกครองของชนชั้นสูง ภาษากรีกของพวกเขาถูกใช้ในพิธีกรรมของลัทธิเบกตาชีซึ่งเป็นมุสลิมซูฟี ปัจจุบันสามารถพวกลูกหลานของชาวครีตเชื้อสายเติร์กได้ที่เมืองอัยวาลึค ซึ่งมีชาวครีตอาศัยอยู่มากที่สุดชาวครีตเชื้อสายเติร์กที่อพยพออกจากเกาะครีตช่วงคริสต์ศตวรรษที่ 19–20 ส่วนใหญ่จะตั้งถิ่นฐานตามแนวชายฝั่งทะเลอีเจียนและทะเลเมดิเตอร์เรเนียน ที่เมืองอัยวาลึค เกาะจุนดา อิซมีร์ ชูคูโรวา โบดรุม ซีเด มูดานยา อาดานา แมร์ซิน ส่วนที่เมืองอัลฮามีดียะฮ์ ประเทศซีเรีย มีชาวครีตเชื้อสายเติร์กอาศัยอยู่ร้อยละ 60 ของประชากรเมืองทั้งหมด พวกเขายังคงอนุรักษ์วัฒนธรรมของตนได้เป็นอย่างดี โดยเฉพาะการใช้ภาษากรีกในการสื่อสาร

**ระเบียงภาพ**
ไฟล์:Cretan Turkish woman.jpg|หญิงชาวครีตเชื้อสายเติร์กช่วงปลายคริสต์ศตวรรษที่ 19
ไฟล์:Mübadil GENCER Ailesi-(1923).jpg|ครอบครัวชาวครีตเชื้อสายเติร์ก ค.ศ. 1923
ไฟล์:Crete Costume La Canee.JPG|ชายชาวครีตเชื้อสายเติร์กช่วงปลายคริสต์ศตวรรษที่ 19

**อ้างอิง**
หมวดหมู่:ชาวกรีกมุสลิม
หมวดหมู่:ชาวเติร์กในประเทศกรีซ
หมวดหมู่:ชุมชนมุสลิมในทวีปยุโรป